Obrazovno-kulturna Udruga “Porta” Knin

OIB: 31021695265

Račun: HR6724020061100842607 Adresa: Gojka Šuška 5, 22300, Knin

 Mobitel: 00385(95)7540328

 e-mail: udrugaporta@yahoo.com

 GODIŠNJI IZVJEŠTAJ O RADU UDRUGE U 2018. GODINI

Izvještaj sastavila:

Predsjednica udruge

 Spomenka Martić

U Kninu, 26.12.2018. godine

U udruzi “Porta” Knin tijekom 2018. godine bilo je aktivno 1 radno mjesto, voditeljica projekta “Čitamo za djecu”.

**Tijekom 2018. godine provodilo se 5 projekata:**

* „Čitamo za djecu”
* “Filozofski café Knin”
* “Medijska kampanja Filozofskog caféa Knin”
* Manifestacija “Rehabilitacija kroz umjetnost u zatvorima”
* “Na crti culture – tečaj kreativnog pisanja, javnog nastupa i dramskog odgoja”

**Tijekom 2018. godine udruga je započela 3 samostalna programa:**

* Radionice “Advent u Kninu”
* Plesna škola “Let’s dance”
* Program “UMjetnost JE TO”
1. DONATORI

Prihod udruge su činili sljedeći izvori:

• Ministarstvo kulture

• Grad Knin

• Nacionalni park Krka

• ACI Opatija d.d.

• Turistička zajednica Kniin

* članarine
1. ČLANOVI UDRUGE I ORGANIZACIJSKA STRUKTURA

Udruga „Porta“ Knin tijekom 2018. godine imala je 44 članova.

Organizacijska struktura udruge definirana je **Statutom** udruge koji je usvojen na osnivačkoj skupštini 22. lipnja 2017. godine. Tijekom 2018. godine činila su ju sljedeća tijela i osobe:

**Predsjednica udruge:** Spomenka Martić

**Upravni odbor udruge:** Saša Martić, Boris Rastović, Bogdana Bjedov, Dragan Babić, Spomenka Martić

**Skupština** **udruge**: članovi osnivači i neko od aktivnih članova, po potrebi

**Likvidator udruge**: Spomenka Martić

U 2018. godini u udruzi je bila **zaposlena** jedna osoba (od 1.veljače do 1. rujna 2018. godine na 50% radnog vremena):

Spomenka Martić- voditeljica projekta „Čitamo za djecu“

1. REALIZACIJA PROJEKATA
* **ČITAMO ZA DJECU**

Projekt je provođen u partnerstvu s Udrugom ZvoniMir koja je bila i nositelj projekta na natječaju Razvoj publike u kulturi Ministarstva kulture. Program projekta se temeljio na radionicama za djecu predškolske i rane školske dobi u svrhu poticanja čitanja, razvoja kulture dijaloga i kreativnih potencijala korisnika. Obuhvatao je 15 djece mlađe dobne skupine i 15 djece starije dobne skupine. Do kraja projekta aktivnostima je obuhvaćeno 43 djece ukupno. Sve radionice su se održavale u Narodnoj knjižnici Knin, svaki drugi četvrtak u mjesecu, počev od 1. ožujka 2018. godine do 1.rujna 2018. godine. Na radionicama su volonteri Udruge ZvoniMir, Udruge Porta i Narodne knjižnice Knin djeci predstavljali neki od planiranih kulturnih sadržaja (priča, pjesma, kratki video sadržaji-crtići i kratki filmovi). Tijekom radionica djeca su, vođena uputama voditelja i suvremenim metodama filozofije s djecom, dolazila do samostalnih spoznaja o predmetu razgovora, rješavala probleme i kreativno se izražavali o zadanoj temi. U ozračju suradničkog odnosa, kreirao se dijalog i vršila evaluacija problema. Rezultati projekta predstavljeni su na Simpoziju Filozofije medija i kroz stručni rad u časopisu In medias res. Projekt je financiran većinskom potporom Ministarstva kulture te je nastavljen i u 2019. godini uz potporu istog donatora kroz program javnih potreba u Republici Hrvatskoj.

* **FILOZOFSKI CAFÉ** **KNIN**

Cjelogodišnji program Filozofskog cafea realiziran je u partnerstvu udruge s Narodnom knjižnicom Knin i klubom A3. Ciklus radionica od jedne do dva puta mjesečno održavan je tijekom čitave godine na obe lokacije (partnerskih organizacija). Program je inovativan kao jedan od suvremenih oblika filozofske prakse te je usmjeren na uključivanje svih građana u dijalog koji ima filozofsku dimenziju. Teme kao što su: kič u suvremenom društvu, znanje, kreativnost, sreća pojedinca u medijskom društvu, su obrađivane u neformalnom ozračju civiliziranog dijaloga. Program je financiran potporom Grada Knina, a nastavljen je i u 2019. godini uz potporu istog donatora.

* **MEDIJSKA KAMPANJA FILOZOFSKOG CAFEA KNIN**

Cjelogodišnji prateći program Filozofskog cafea proveden je kreiranjem Facebook stranice Filozofski café Knin i stalnim informiranjem građana o aktivnostima projekta putem kreiranog kanala. Uz brojne objave na stranici te u lokalnim medijima, nabavljena je oprema potrebna za medijsko promoviranje aktivnosti. Projekt je financirao Nacionalni park Krka potporom u punom iznosu.

* **MANIFESTACIJA “REHABILITACIJA UMJETNOŠĆU U ZATVORIMA”**

Projekt je proveden od 27.srpnja 2018. godine do 29.srpnja 2018. godine. Projekt je proveden uz suradnju Centra za rehabilitaciju kroz imaginaciju iz Beograda, međunarodnog časopisa dokumentarne fotografije GRAIN i kluba A3. Tijekom manifestacije organizirana je projekcija dokumentarne fotografije autora Igora Čoke iz ciklusa “Iza rešetaka” uz vodstvo autora kroz proces stvaranja fotografija sa osuđenicima iz Centralnog zatvora u Beogradu. Predstavljen je i film autorice Marine Kovačević o stvaranju i izvedbi predstave s osuđenicima iz istog zatvora na osnovu romana F. Dostojevskog “Zapisi iz ćelije br.12”, te je realiziran razgovor s autoricom predstave i filma. Gostovanjem autora je promoviran neposredan uvid u procese nastajanja dokumentarne fotografije. Manifestaciji su nazočili brojni građani Knina i okolice. Program je financirao Grad Knin u punom iznosu.

* **“NA CRTI KULTURE – TEČAJ KREATIVNOG PISANJA, VJEŽBE NASTUPA I DRAMSKOG ODGOJA”**

Program je započeo u lipnju 2018. godine kao cjelogodišnji ciklus radionica edukacije u kreativnom pisanju, vježbama nastupa i dramskom odgoju, vođeni suvremenim tehnikama otvorenog tipa suradnje i kreiranja. Od tada do kraja 2018. godine održano je preko 60 sati aktivnog rada i jedna promocija zbirke poezije početkom 2019. godine koju su organizirali, osmislili i proveli korisnici programa. Projekt je sufinanciran potporom ACI Opatija d.d. i članarinama korisnika, a nastavljen je i tijekom 2019. godine.

1. SAMOSTALNI PROGRAMI
* **RADIONICE “ADVENT U KNINU”**

Program je osmišljen i proveden tijekom desetodnevne manifestacije Grada Knina “Advent u Kninu”. Za tu priliku su osmišljene i provedene svakodnevne radionice za djecu koje su bile tematski orijentirane na božićne i novogodišnje blagdane, a cilj im je bio potaknuti kreativni i aktivni angažman djece od najmlađih dobnih skupina do mladih.

Program je proveden volonterski, a dijelom je financiran od strane Turističke zajednice Knin radi nabave materijala.

* **PLESNA ŠKOLA “LET’S DANCE”**

Samostalni program udruge započeli smo na inicijativu Grada Knina koji nam je i ustupio prostor u svojem vlasništvu (dio bivše knjižnice). Plesna škola je započela s radom od listopada 2018. godine okupivši oko 70 djece s terotiroije grada Knina i okolice. Po programu, oformljene su dvije skupine: “Solo” – mlađa skupina i “Plesoljupci”-starija skupina. Dob djece varira od 3 do 14 godina. Dva puta tjedno uz stanke za ljetne i zimske praznike, djeca pohađaju radionice na kojima se educiraju u osnovama suvremenog i standardnih plesova uz razvoj suradničkog odnosa i tjelesni odgoj. Program se nastavio i u 2019. godini uz potporu Grada Knina za nabavu ogledala i podloga.

* **PROGRAM “UMjetnost JE TO”**

Program kreativnih radionica za djecu započet je 1. prosinca 2018. godine u svrhu poticanja kreativnih izričaja djece uz suradnju umjetnika i kreativaca. Temeljio se na potrebi za neforlanim programom obrazovanja djece u slikanju, modeliranju i i izradi umjetničkih predmeta od prirodnih materijala. Program je kratko nastavljen i u 2019. godini.

1. CILJEVI, KOMUNICIRANJE I RELEVATNOST

Ciljevi koje smo ostvarili provedbom programa su stvaranje novih programa neformalnog obrazovanja i kulturnih sadržaja u gradu Kninu, pozicioniranje udruge kao značajnog društvenog čimbenika kroz čiji rad je uspostavljen kvalitetan obrazovni, kulturni i umjetnički program. Svakodnevnim radom i otvorenim vratima te dvosmjernom komunikacijom sa korisnicima i uspostavljanjem definiranih parametara rada ostvarili smo selektivnost programskih sadržaja koji iskaču kvalitetom. Osigurali smo financijsku stabilnost udruge i pojačali vidljivost same organizacije. Proširili smo mrežu potpore i nastavili uspostavljenu suradnju s ustanovama u kulturi, ministarstvima, jedinicama lokalne samouprave te drugim udrugama u cilju razvoja novim programa i sadržaja.

Više o samom radu udruge na poveznicama internet stranica udruge i Facebook stranicama:

[www.porta-knin.hr](http://www.porta-knin.hr)

<https://www.facebook.com/Udruga-Porta-1586346354768847/>

<https://www.facebook.com/citamozadjecu/?modal=admin_todo_tour>

<https://www.facebook.com/Plesna-%C5%A1kola-Lets-dance-416980232169031/>

<https://www.facebook.com/Filozofski-caf%C3%A9-Knin-2151695848376788/?modal=admin_todo_tour>